b'\n_START_ARTICLE_\nBo\xc5\xbei\xc4\x8dna zvezda\n_START_SECTION_\nNega\n_START_PARAGRAPH_\nBo\xc5\xbei\xc4\x8dne zvezde najbolje uspevajo v svetlih prostorih, nanje pa ne sme padati direktna son\xc4\x8dna svetloba. Kadar ne cveti, je najprimernej\xc5\xa1a temperatura okolja med 20 in 22\xc2\xb0C, med cvetenjem pa je bolje, da je temperatura \xc5\xa1e nekoliko ni\xc5\xbeja. Po cvetenju rastline ne smemo pretirano zalivati._NEWLINE_Bo\xc5\xbei\xc4\x8dna zvezda spada med rastline\xc2\xa0\xc2\xbbkratkega dne\xc2\xab, kar pomeni, da se ji cvetovi in ovr\xc5\xa1ni listi za\xc4\x8dnejo razvijati \xc5\xa1ele, ko se skraj\xc5\xa1a \xc4\x8das dnevne svetlobe. Dnevna svetloba osem tednov pred cvetenjem ne sme presegati 10 ur, tako pa lahko gojitelji dokaj natan\xc4\x8dno regulirajo za\xc4\x8detek cvetenja.\n_START_SECTION_\nStrupenost\n_START_PARAGRAPH_\nV javnosti, predvsem v ZDA \xc5\xa1e danes zmotno mnenje, da je bo\xc5\xbei\xc4\x8dna zvezda strupena. Izvor za to gre morda iskati v tem, da je ve\xc4\x8dina rastlin iz njenega rodu strupenih ter v tem, da njeno ime v angle\xc5\xa1\xc4\x8dini (poinsettia) zveni podobno kot beseda strup (poison). Napa\xc4\x8dno pojmovanje se je raz\xc5\xa1irilo z urbano legendo leta 1919, ko naj bi dveletni otrok umrl po tem, ko je zau\xc5\xbeil list bo\xc5\xbei\xc4\x8dne zvezde. Resnica je, da je rastlina le rahlo strupena, za smrt pa bi moral otrok pojesti okoli 600 listov rastline. Rastlina pa je res neprimerna za osebe, alergi\xc4\x8dne na lateks.'